ΠΡΑΚΤΙΚΟ ΑΞΙΟΛΟΓΗΣΗΣ ΠΡΟΣΦΟΡΩΝ ΓΙΑ ΤΗΝ ΤΕΤΡΑΗΜΕΡΗ ΕΚΔΡΟΜΗ ΣΤΗ ΘΕΣΣΑΛΟΝΙΚΗ

Σήμερα, 12 Φεβρουαρίου 2018, ημέρα Δευτέρα, και ώρα 12.00 στο γραφείο του Διευθυντή του 1ου Γυμνασίου Σπάρτης, συνήλθε η Επιτροπή Αξιολόγησης Προσφορών για την τετραήμερη εκδρομή στη Θεσσαλονίκη, όπως αυτή συγκροτήθηκε σύμφωνα με την Πράξη 2/12-2-2018 του Διευθυντή του σχολείου και σύμφωνα με την Υ.Α. 33120/ΓΔ4/28-02-2017/ΥΠΠΕΘ (ΦΕΚ 681/τ.Β’/ 6-3-2017), για να αξιολογήσει τις προσφορές για την παραπάνω εκδρομή που κατατέθηκαν στο σχολείο, μετά από την Πρόσκληση Εκδήλωσης Ενδιαφέροντος (Αρ. Πρωτ: 93/1-2-2018), που αναρτήθηκε στην ιστοσελίδα της Διεύθυνσης Δευτεροβάθμιας Εκπαίδευσης Ν. Λακωνίας. Παρόντες ήταν: Ο Πρόεδρος, Ανδρόνικος Σακελλαρόπουλος, Διευθυντής και αρχηγός της εκδρομής που αφορά την ομάδα του προγράμματος «**ΣΕΡΓΙΑΝΙ ΣΤΙΣ ΓΕΙΤΟΝΙΕΣ ΤΗΣ ΣΜΥΡΝΗΣ ΚΑΙ ΤΟΥ ΠΟΝΤΟΥ»,**  η κ. Μανώλη Κανέλλα, εκπαιδευτικός ΠΕ01, αρχηγός της εκδρομής που αφορά την ομάδα του προγράμματος **«ΠΟΝΤΟΣ - ΜΙΚΡΑ ΑΣΙΑ…ΑΡΩΜΑ ΕΛΛΑΔΑΣ»** και τα μέλη Βλαχολιά Μαρία ΠΕ04 συνοδός, Βλαχουτσάκου Θεοδούλη ΠΕ19 συνοδός, η Πρόεδρος του Συλλόγου Γονέων και Κηδεμόνων κ. Ντουβή Κων/να και οι εκπρόσωποι του 15/μελούς μαθητικού συμβουλίου: Παναγόπουλος Γεώργιος και Σκαφιδάς Σταύρος που θα συμμετάσχουν στην εκδρομή.

Τα μέλη της Επιτροπής αφού αποσφράγισαν τους πρωτοκολλημένους φακέλους προσφορών, τους κατέταξαν κατά αύξουσα τιμή προσφοράς όπως φαίνεται στον παρακάτω πίνακα:

|  |  |  |  |  |
| --- | --- | --- | --- | --- |
|  | **ΑΡ.ΠΡΩΤ** | **ΕΠΩΝΥΜΙΑ ΤΑΞΙΔΙΩΤΙΚΟΥ ΓΡΑΦΕΙΟΥ**  | **ΤΙΜΗ ΚΑΤ΄ΑΤΟΜΟ** | **ΣΥΝΟΛΙΚΗ ΤΙΜΗ** |
| 1 | 144/8-2-18 | @t HOLIDAYS | 175€ | 11375€ |
| 2 | 142/8-2-18 | SKOUROS TOURS | 185€ | 12025€ |
| 3 | 148/9-2-18 | AGGANIS TOURS | 186€ | 12090€ |
| 4 | 139/8-2-18 | MANESSIS | 192€ | 12480€ |

Ελήφθησαν υπόψη όλες οι προσφορές.

Στη συνέχεια τα μέλη της Επιτροπής προχώρησαν στον ποιοτικό έλεγχο της συμφερότερης οικονομικά προσφοράς, σύμφωνα με την Πρόσκληση Εκδήλωσης Ενδιαφέροντος. Τα μέλη της Επιτροπής απέρριψαν τις προσφορές των SKOUROS TOURS, AGGANIS TOURS, MANESSIS ως μη οικονομικά συμφέρουσες.

Μετά από τα παραπάνω επιλέχτηκε ομόφωνα το τουριστικό γραφείο @t HOLIDAYS για την πραγματοποίηση της τετραήμερης εκδρομής στη Θεσσαλονίκη από 27/4/ 2018 μέχρι 30/4/2018, καθώς είχε την συμφερότερη οικονομικά τιμή και πληρούσε τις προδιαγραφές της προκήρυξης.

Ορίστηκε προθεσμία υποβολής ενστάσεων τριών (3) εργάσιμων ημερών, δηλαδή μέχρι και την Πέμπτη 15 Φεβρουαρίου 2018.

Για το λόγο αυτό συντάχτηκε το πρακτικό και υπογράφεται.

 Ο ΠΡΟΕΔΡΟΣ ΤΑ ΜΕΛΗ

 ΣΑΚΕΛΛΑΡΟΠΟΥΛΟΣ ΑΝΔΡΟΝΙΚΟΣ ΜΑΝΏΛΗ ΚΑΝΕΛΛΑ

 ΒΛΑΧΟΛΙΑ ΜΑΡΙΑ

 ΒΛΑΧΟΥΤΣΑΚΟΥ ΘΕΟΔΟΥΛΗ

 ΝΤΟΥΒΗ ΚΩΝ/ΝΑ

 ΠΑΝΑΓΟΠΟΥΛΟΣ ΓΕΩΡΓΙΟΣ

 ΣΚΑΦΙΔΑΣ ΣΤΑΥΡΟΣ